226 
PIÈCES A L’APPUI. 
Mais de ses frères et ses amis, 
Aussi des gens de son pays. 
L’an milh CCCC et XXXVI, 
XVII 0 jour du moisd'avri, 
À noble et belle compangnie, 
Par I mardi, sa départie 
De Liégefist, et à Huy vinrent, 
Et planteit de gens le siwirenf. 
Les maistres , le judy après, 
De la cité furent tou près. 
De l’ost de Liège fut capitans 
Giele de Messe, maistre por le tens , 
Qui son peuple sagement garda 
Et à grant honeur ramena. 
Des chascon meslier ot XX homme 
Et leurs varies, chu fut le summe. 
De Tongre, Sains-Tron , Los et Haske 
Blies 2 , Eyke, Brede et Montenake 
Et des pays lès plusieurs, 
Qui suyrent tous leur sengneurs, 
Et furent tous très-diligent 
D’obéir à ses commandement. 
Après, cheaux de Huy sewirent 
Dont leur garde fut à présent 
Conrar de Bonbais , de Huy vowé ; 
Comme lyons furent tous exprové. ~ 
Après, siwent cheaux de Dynant, 
Proise et hardis com gens vailhant ; 
Fosse, Covin , Tuwin , Franchymont, 
De pays d’aval et d’amont, 
Furent comme hardis tous près 
Delle Tiraxhe passeir les forés ; 
Mains, quant ly peuple le bois passa , 
Une de notre cheval le leu tuwa , 
Dont mervelhe pluseurs orent ; 
Car le misteir n’en tendirent. 
Et n’y avoit vies ne jovène 
Qui ne convoitasse Bonsenove 
Avoir destruite hastievement, 
Pour prendre des malvais vengement. 
Une grant mervelhe or escouteis ; 
Quant les bois furent passeis , 
Une très-grans fors vens s’enlevât 
Qui jusques à Bonsenove les butât. 
Le samedy , V jours en may, 
Y vinrent sans avoir esmay. 
A prendre le siège encloirent 
V livres , et tous les prendirent. 
Là Dieu grans myracles démostroit ; 
D’eauwe sauteul point n’y avoit, 
Fontaine trovont sodaynement 
Dont gens et biestes bien bevirent. 
Après le dymenge et londy, 
Asseis visont grans et pely 
Par quele manier et par quele guise 
Elle seroit gangnie et prise. 
Por quoy du matin le mardy, 
Après messe, sens contredy, 
Les alcuns misent sens et cure 
De faire assault et prendre l’aventure , 
Si prisent tarches et des belourdes 
Et à bollorques fort et lourdes 
Assadirent mult hardiement. 
Et Dieu les aidat tellement 
Que les boullorques ilhs gangnon ; 
Et d’eaux y oit occlusion ; 
Car l’un des laurons fut tuweis 
Et despoilhiet et désarmeis 
Et getteis en une vivier. 
Des aultres assadirent par dedrier 
Si fort et si vailhamment, 
Que cheaux qui dedens astoient 
Boutont le feu en leur basse-cour 
Et se fuirent dedens leur thour. 
Là oit-ilh très-grant liahay, 
D’engainne , de sajet, et de tray , 
Et n’y oit dedens sos ne bourgne 
Saige, subtilh, loxar, ne lorgue, 
Qui è défendre ne fist bon aquitte. 
Mains che ne leurvault une mitte; 
Car par myracle tous leurs ingens 
Ne pot riens greveir à nos gens. 
Et sy y eut si fort assa 
1 Hasselt. j 2 Bilsen. 
